Katnosa

Katnosa er et vann i Nordmarka, øst for Hønefoss og nord for Oslo. Vannet er 2,64 km² stort og vannspeilet ligger 464 moh, på grensen mellom kommunene Ringerike, Lunner og Jevnaker. Den nordvestre delen kalles Aklangen og er adskilt fra resten av Katnosa med det smale sundet Smalet. Aklangen var en separat innsjø frem til Katnosa ble oppdemt.

Fra Katnosa renner Katnoselva ned til vannet Store Sandungen og videre til Hakkloa, Bjørnsjøen og Skjærsjøen. Tidligere var det servering ved Katnosa gård, som nå er stengt for allmennheten. Skiforeningen har imidlertid fått tillatelse av familien Løvenskiold til å ha servering ved Sandvikshytta. Den Norske Turistforening har dessuten ei ubetjent hytte, Katnosdammen, ved dammen i sørenden av sjøen.

 Se også 
Spålen-Katnosa naturreservat

 Fotnoter 

 Referanser 

 Eksterne lenker 

 Skiforeningens bilder og presentasjon av Katnosa i Markadatabasen 

Kategori:Nordmarksvassdraget
Kategori:Innsjøer i Ringerike
Kategori:Norderhovs geografi
Kategori:Innsjøer i Lunner
Kategori:Innsjøer i Jevnaker
Kategori:Reservoarer i Buskerud
Kategori:Reservoarer i Akershus